નિવૃત્ત સેનાધિકારી અને ઇન્ડિયા ફાઉન્ડેશનના ડાયરેક્ટર આલોક બંસલ મુજબ સેનામાં પોતાની રેજિમેન્ટનો વિશેષ પ્રભાવ હોય છે. જાતિ અને વિસ્તારને તો સેનામાં કોઈ પૂછતું પણ નથી અને એ બધા જાણે છે કે, જનરલ કરિઅપ્પા ૧૯૨૩થી રાજપૂત રેજિમેન્ટમાં હતા અને તેનું તેઓ ગૌરવ પણ લેતા હતા. ૧૯૫૩માં પોતાની સેવાનિવૃત્તિ અગાઉ તેઓ સહપરિવાર રાજપૂત રેજિમેન્ટને મળવા માટે ગયા હતા અને એ વાત પણ બધા જાણે છે કે, ઉત્તર ભારતના સેના અધિકારી નાથુસિંહે જ પંડિત નહેરુને જનરલ કરિઅપ્પાને સેનાપ્રમુખ બનાવવા મનાવ્યા હતા. જ્યારે કે નહેરુ દેશમાં થોડો વધુ સમય બ્રિટિશ સેનાપ્રમુખ જ રાખવા માંગતા હતા અને ઇતિહાસમાં આજદિન સુધી સેનામાં કોઈને કોઈ ષડયંત્ર અંતર્ગત ફાંસી આપવામાં આવી નથી.